**KAPOSVÁR MEGYEI JOGÚ VÁROS**

**POLGÁRMESTERÉTŐL**

 **1. változat**

**ELŐTERJESZTÉS**

**Kaposvári csapadékvíz-elvezető hálózatok kiépítése és felújítása Kaposvár egyes utcáiban tárgyú projekt kapcsán a Magyar Cukor Zrt-vel kötendő használati megállapodásról**

Kaposvár Megyei Jogú Város Önkormányzata a „TOP-6.3.3.-15-KA1-2016-00002 Kaposvári csapadékvíz-elvezető hálózatok kiépítése és felújítása Kaposvár egyes utcáiban” megnevezésű beruházás keretében a Cukorgyár közben a meglévő burkolt árok felújítását valamint az utca csapadékvizének Kisgáti vízfolyásba való bevezetését tervezi. Mivel a Cukorgyár köz melletti terület Magyar Cukor Zrt. tulajdonában van, a levezetést csak, és kizárólag a hozzájárulásukkal tudjuk megoldani. A pályázati kérelem benyújtásához a Magyar Cukorgyár Zrt. hozzájárult, amikor megküldésre került a szolgalmi jog megalapításához szükséges megállapodás, azt nyilatkozták, hogy a szolgalmi jog bejegyzéséhez nem járulnak hozzá, viszont átvállalnák a területükön megépített vezeték karbantartását, üzemeltetését.

A pályázat előírja számunkra, hogy a projektfejlesztési időszak végéig rendezzük a tulajdoni viszonyokat. A pályázati felhívás általános útmutató 7. fejezetének 3. pontja szerint a tulajdoni viszony rendezése történhet használati megállapodással. A tulajdoni viszony rendezésének 2017.05.30-ig meg kell történnie, ellenkező esetben a projekt előkészítés lezárásának határidejét nem tudjuk tartani.

Kérem a Tisztelt Közgyűlést, hogy a jelen előterjesztés mellékletét képező használati szerződést hagyja jóvá, és hatalmazzon fel a megállapodás - szerződő partnerrel történő végleges egyeztetés során felmerülő, a szerződés érdemi részét nem érintő módosítások átvezetésével történő - aláírására.

**Kaposvár, 2017. március 29.**

 **Szita Károly**

polgármester

**HATÁROZATI JAVASLAT**

Kaposvár Megyei Jogú Város Közgyűlése úgy határozott, hogy az előterjesztés mellékletként csatolt **Kaposvári csapadékvíz-elvezető hálózatok kiépítése és felújítása Kaposvár egyes utcáiban tárgyú projekt kapcsán a Magyar Cukor Zrt-vel kötendő használati szerződést jóváhagyja, és felhatalmazza a Polgármestert –** a megállapodás szerződő partnerrel történő végleges egyeztetés során felmerülő, a szerződés érdemi részét nem érintő módosítások átvezetésével történő - **aláírására.**

Felelős: Szita Károly polgármester

Közreműködik: Szirják Imréné műszaki és pályázati igazgató

 Molnár György gazdasági igazgató

Határidő: azonnal